Diari Oficial de la Generalitat Valenciana


Sumari del DOGV 8182, del 01-12-2017 (2017/10822)

RESOLUCIÓ de 27 de novembre de 2017, del director general del Servei Valencià d'Ocupació i Formació, per la qual es dóna publicitat a la línia de crèdit i a l'import global màxim destinat a finançar les ajudes pendents regulades en l'Ordre 34/2010, de 30 d'agost, de la Conselleria d'Economia, Hisenda i Ocupació, per la qual es regula la concessió de subvencions per a facilitar la reinserció laboral dels treballadors excedents del sector del moble.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8182

Data del DOGV
:   01-12-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/10722


Data del document
:   27-11-2017

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 27 de novembre de 2017, del director general del Servei Valencià d'Ocupació i Formació, per la qual es dóna publicitat a la línia de crèdit i a l'import global màxim destinat a finançar les ajudes pendents regulades en l'Ordre 34/2010, de 30 d'agost, de la Conselleria d'Economia, Hisenda i Ocupació, per la qual es regula la concessió de subvencions per a facilitar la reinserció laboral dels treballadors excedents del sector del moble. [2017/10121]  
  
  
Amb l'objecte d'establir mesures per a facilitar la reinserció laboral dels treballadors excedents de determinats sectors productius com a conseqüència dels canvis estructurals en el comerç mundial, va ser publicat, entre altres, el Reial decret 1679/2009, de 13 de novembre, pel qual s'estableixen mesures per a facilitar l'adaptació laboral del sector del moble als canvis estructurals en el comerç mundial (BOE 30.11.2009).  
A fi de concretar en l'àmbit competencial de la Comunitat Valenciana la referida normativa estatal per a l'adaptació a les peculiaritats organitzatives de la Generalitat i determinar la forma i terminis de la presentació de sol·licituds, es va dictar l'Ordre 34/2010, de 30 d'agost, de la Conselleria d'Economia, Hisenda i Ocupació, per la qual es regula la concessió de subvencions per a facilitar la reinserció laboral dels treballadors excedents del sector del moble (DOGV 02.09.2010).  
Ja que hi ha crèdit disponible en la línia S7715000, «Pla de suport al sector del moble», del subprograma 322.53, Plans especials de suport a l'ocupació en sectors productius, del pressupost del Servei Valencià d'Ocupació i Formació per al 2017, és procedent donar publicitat als crèdits que en l'àmbit de la Comunitat Valenciana han de finançar les mesures pendents destinades als treballadors excedents del sector del moble, que no van poder ser tramitades en exercicis passats per falta de dotació pressupostària.  
En virtut del que s'ha exposat, i de conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Únic. Finançament  
Donar publicitat a la dotació pressupostària per a finançar les ajudes pendents regulades en l'Ordre 34/2010, de 30 d'agost, de la Conselleria d'Economia, Hisenda i Ocupació, per la qual es regula la concessió de subvencions per a facilitar la reinserció laboral dels treballadors excedents del sector del moble (DOGV 02.09.2010).  
Aquestes ajudes es finançaran a càrrec del capítol IV del subprograma 322.53, Plans especials de suport a l'ocupació en sectors productius, codi de línia S7715000, «Pla de suport al sector del moble», del pressupost per a 2017 del Servei Valencià d'Ocupació i Formació, per un import global màxim de 24.000 euros, fons propis de la Generalitat.  
  
  
Contra aquest acte, que posa fi a la via administrativa, els interessats podran interposar recurs contenciós administratiu en el termini de dos mesos, comptadors des de l'endemà de la publicació, davant del corresponent jutjat contenciós administratiu competent, d'acord amb el que estableixen els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament recurs de reposició davant d'aquest mateix òrgan en el termini d'un mes, computat en els mateixos termes, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. I això sense perjuí que els interessats puguen exercitar qualsevol altre recurs que consideren procedent.  
  
València, 27 de novembre de 2017.- El director general del SERVEF: Enric Nomdedéu i Biosca.